Η **Μεγκ Τίλι** (πραγματικό όνομα: **Μάργκαρετ Ελίζαμπεθ Τσαν** 14 Φεβρουαρίου 1960 - )  είναι Αμερικανοκαναδή ηθοποιός και συγγραφέας. 

Για τον ρόλο της στην ταινία *Η Αγνή του Θεού* του 1985, κέρδισε Χρυσή Σφαίρα και ήταν υποψήφια για Όσκαρ Β' Γυναικείου Ρόλου. Άλλοι γνωστοί κινηματογραφικοί της ρόλοι είναι στις ταινίες *Ψυχώ 2: Η επιστροφή* (1983), *Η μεγάλη ανατριχίλα* (1983), το *Masquerade* (1988) και το *Valmont* (1989).

Η Τίλι έχει επίσης γράψει πολλά μυθιστορήματα, συμπεριλαμβανομένου του *Porcupine* (2007), που ήταν υποψήφιο για το Βραβείο Παιδικής Λογοτεχνίας Sheila A. Egoff.

Τα πρώτα χρόνια
---------------

Η Τίλι γεννήθηκε στο Λονγκ Μπιτς της Καλιφόρνιας από την Πατρίσια Αν (το γένος Τίλι), μια Καναδή δασκάλα και τον επιχειρηματία Χάρι Τσαν.  Ο πατέρας της ήταν Κινεζοαμερικανός, ενώ η μητέρα της ήταν ιρλανδικής και φινλανδικής καταγωγής.  Είναι η μικρότερη αδερφή της ηθοποιού Τζένιφερ Τίλι.

Μετά το διαζύγιο των γονιών της όταν ήταν τριών ετών, η Τίλι μεγάλωσε με τη μητέρα και τον πατριό της, Τζον Γουόρντ, στο αγροτικό νησί Τεξάντα στην Μπρίτις Κολούμπια του Καναδά. Αργότερα ισχυρίστηκε ότι ο Γουόρντ ήταν βίαιος παιδεραστής.   Σε ηλικία 12 ετών, η Τίλι άρχισε να παρακολουθεί μαθήματα χορού, εν μέρει για να αποφύγει τον πατριό της,  και σε λίγα χρόνια είχε εξελιχθεί σε μια ταλαντούχα μπαλαρίνα. 

Μετά την αποφοίτησή της από το γυμνάσιο, η Τίλι άφησε το σπίτι και μετακόμισε στις Ηνωμένες Πολιτείες για να ακολουθήσει καριέρα ως επαγγελματίας χορεύτρια.  Σπούδασε στη Νέα Υόρκη με πλήρη υποτροφία. Έγινε μέλος της εταιρείας μπαλέτου του Κονέκτικατ.  Έκανε το ντεμπούτο της στην οθόνη (κάπως ειρωνικά) ως χορεύτρια στο μουσικό δράμα *Στον πυρετό της δόξας* του 1980 του Άλαν Πάρκερ, παρά το γεγονός ότι η χορευτική καριέρα της Τίλι είχε σταματήσει το 1979, όταν ένας χορευτής την έριξε κάτω, προκαλώντας της σοβαρό τραυματισμό στην πλάτη.

Καριέρα
-------

### Υποκριτική

Αναγκασμένη να εγκαταλείψει τον χορό λόγω των επιπλοκών που προέκυψαν από τον τραυματισμό της στην πλάτη, η Τίλι μετακόμισε στο Λος Άντζελες για να ακολουθήσει μια καριέρα ηθοποιού και σπούδασε υποκριτική. Έκανε το τηλεοπτικό της ντεμπούτο στο ημίωρο δράμα *The Trouble with Grandpa* του 1982. Αφού έπαιξε μια πόρνη σε ένα επεισόδιο του δεύτερου κύκλους της σειράς *Το αστυνομικό τμήμα της Χιλ Στριτ*, εμφανίστηκε στον πρώτο της πρωταγωνιστικό ρόλο το 1982 στην ταινία περιπέτειας *Τεξ* με τον Ματ Ντίλον.

Το 1983, εμφανίστηκε στο *Ψυχώ 2: Η επιστροφή* με τον Άντονι Πέρκινς και στη βραβευμένη ταινία του Λόρενς Κάσνταν *Η μεγάλη ανατριχίλα*, με τους Κέβιν Κλάιν, Γκλεν Κλόουζ, Τομ Μπέρεντζερ, Γουίλιαμ Χερτ, Τζεφ Γκόλντμπλουμ, Τζο Μπεθ Ουίλιαμς και Μαίρη Κέι Πλέις. Η εμφάνιση της Τίλι στη *Μεγάλη ανατριχίλα*, που ήταν υποψήφια για τρία Όσκαρ, μεταξύ των οποίων και Καλύτερης Ταινίας, βοήθησε σημαντικά την καριέρα της. 

Η Τίλι ήταν η πρώτη επιλογή για τον ρόλο της Κωστάντζας Μότσαρτ στην ταινία *Αμαντέους* του Μίλος Φόρμαν, έχοντας λάβει λαμπερές αξιολογήσεις. Ωστόσο, τραυματίστηκε στο πόδι παίζοντας ποδόσφαιρο και αναγκάστηκε να εγκαταλείψει το έργο.

Το 1985, η Τίλι πήρε τον αναγνωρισμένο ομώνυμο ρόλο στην *Αγνή του Θεού* του Νόρμαν Τζούισον, εμφανιζόμενη με την Τζέιν Φόντα και την Αν Μπάνκροφτ. Παίζοντας τον ρόλο μιας μοναχής που ομολογεί τη συμμετοχή της σε μια παρθενική σύλληψη, η Τίλι «έδωσε μια υπέροχη απεικόνιση μιας βασανισμένης νεαρής γυναίκας που βιώνει την απόλυτη κρίση πίστης».  Η ερμηνεία της Τίλι που επαινέθηκε από τους κριτικούς της χάρισε μια υποψηφιότητα για Όσκαρ και μια Χρυσή Σφαίρα. 

Ο Τίλι εμφανίστηκε αργότερα στα *Valmont* (1989), *Οι δύο Τζέικ* (1990) με τον Τζακ Νίκολσον και *Οι αχώριστες* (1992), καθώς και στην ταινία τρόμου του 1993 *Μακάβριοι εισβολείς*. Μετά από αυτό, σταμάτησε να παίζει για τα επόμενα 15 χρόνια. 

Η Τίλι επέστρεψε στην υποκριτική το 2010, σε ένα επεισόδιο της σειράς *Caprica*. Το 2011 έπαιξε τη Μάρθα στο *Ποιος φοβάται τη Βιρτζίνια Γουλφ;* του Έντουαρντ Άλμπι, που ανέβηκε από το Blue Bridge Repertory Theatre. 

Τον Ιανουάριο του 2012, η Τίλι πρωταγωνίστησε στο *Bomb Girls* στον ρόλο της Λόρνα. 

### Συγγραφή

Η Τίλι είναι συγγραφέας πολλών δημοσιευμένων μυθιστορημάτων. Το 1994, το πρώτο μυθιστόρημα της Τίλι με τίτλο *Singing Songs* εκδόθηκε με γενικά θετικές κριτικές. Το *Publishers Weekly* αποκάλεσε το βιβλίο «εντυπωσιακό πρώτο μυθιστόρημα» και η *New York Times* Book Review επαίνεσε την Τίλι για «την αξιοσημείωτη συνοχή και σαφήνεια» της αφηγηματικής φωνής της.  Το βιβλίο έχει θέμα ένα νεαρό κορίτσι και τις αδερφές της, οι οποίες κακοποιούνται από τον πατριό τους. 

Το δεύτερο μυθιστόρημά της με τίτλο *Gemma* εκδόθηκε το 2006.  Το βιβλίο έχει θέμα ένα δωδεκάχρονο κορίτσι που απάγεται και μεταφέρεται εκτός χώρας, στο οποίο κακοποιείται σωματικά και σεξουαλικά από τον απαγωγέα του. 

Το τρίτο μυθιστόρημά της με τίτλο *Porcupine* εκδόθηκε το 2007.  Το βιβλίο έχει θέμα ένα δωδεκάχρονο κορίτσι, της οποίας η ζωή καταρρέει μετά τον θάνατο του πατέρα της από φιλικά πυρά στον πόλεμο του Αφγανιστάν.  το βιλβίο ήταν υποψήφιο για το Βραβείο Παιδικής Λογοτεχνίας Sheila A. Egoff.

Το τέταρτο μυθιστόρημά της με τίτλο *First Time* εκδόθηκε το 2008.  Το μυθιστόρημα έχει θέμα μια δεκαεξάχρονη που κακοποιείται σωματικά από τον φίλο της μητέρας της και αναγκάζεται να αντιμετωπίσει το τραύμα μόνη της χωρίς τη βοήθεια της μητέρας της και της καλύτερης της φίλης. 

Το πέμπτο μυθιστόρημα της Τίλι με τίτλο *A Taste of Heaven* εκδόθηκε το 2013.  Αποτελεί απόκλιση από τα πιο σκοτεινά θέματα του προηγούμενου έργου της Τίλι, μιλώντας για δύο νεαρά κορίτσια που γίνονται φίλες και που βιώνουν τις «κωμικές, μερικές φορές γλυκόπικρες και μελοδραματικές δοκιμασίες και θλίψεις της εφηβείας». 

Το έκτο μυθιστόρημά της με τίτλο *Behind the Scenes* εκδόθηκε το 2014.  

Το 2018, η Τίλι δημοσίευσε το πρώτο από τα τρία βιβλία της τριλογίας της *Solace Island*, μια σειρά από ρομαντικά θρίλερ για μια νεαρή γυναίκα που δημιουργεί σχέση με έναν μυστηριώδη όμορφο άντρα, αφού εγκαταλείφθηκε πρόσφατα από τον αρραβωνιαστικό της. Ακολούθησαν γρήγορα δύο σίκουελ, *Cliff's Edge* και *Hidden Cove*.

Προσωπική ζωή
-------------

Το 1983, η Τίλι παντρεύτηκε τον Τιμ Τσίνεμαν, έναν Αμερικανό παραγωγό ταινιών και γιο του σκηνοθέτη Φρεντ Τσίνεμαν. Γνωρίστηκαν στα γυρίσματα της πρώτης της ταινίας, *Τεξ*. Το ζευγάρι είχε δύο παιδιά, την Έμιλι (γεν. 1984) και τον Ντέιβιντ (γεν. 1986).  Ο γάμος κατέληξε σε διαζύγιο το 1989.

Το 1989, η Τίλι ξεκίνησε 5ετή σχέση με τον Βρετανό ηθοποιό Κόλιν Φερθ, τον οποίο γνώρισε στα γυρίσματα του *Valmont*. Μετακόμισαν από το Λος Άντζελες σε ένα ξύλινο σπίτι σε πέντε στρέμματα στην πλαγιά του βουνού, περίπου μία ώρα έξω από το Βανκούβερ, κοντά στην πόλη Μέιπλ Ριτζ, στη Μπρίτις Κολούμπια. Έχουν έναν γιο, τον Γουίλιαμ Τζόζεφ (γεν. 1990). 

Το 1995, η Τίλι παντρεύτηκε τον Τζον Κάλεϊ, έναν Αμερικανό, στέλεχος κινηματογραφικού στούντιο και παραγωγό κατά 30 χρόνια μεγαλύτερό της. Μετακόμισαν στο Λος Άντζελες, όπου ο Κάλεϊ εργαζόταν ως πρόεδρος και διευθύνων σύμβουλος της Sony Pictures Entertainment. Ο γάμος κατέληξε σε διαζύγιο το 2002. 

Το 2002, η Τίλι παντρεύτηκε τον σημερινό της σύζυγο, συγγραφέα Ντον Κάλαμι, ο οποίος γράφει μυθιστορήματα για εφήβους. Γνωρίστηκαν κατά τη διάρκεια ενός σεμιναρίου συγγραφής στην Καλιφόρνια.

Φιλμογραφία
-----------

| Ετος | Πρωτότυπος τίτλος | Ελληνική μετάφραση | Ρόλος |
| --- | --- | --- | --- |
| 1980 | *Fame* | *Στον πυρετό της δόξας* | χορεύτρια |
| 1982 | *Tex* | *Τεξ* | Τζέιμι Κόλινς |
| 1983 | *One Dark Night* |  | Τζούλι Γουέλς |
| 1983 | *Psycho II* | *Ψυχώ 2: Η επιστροφή* | Μαίρη Λούμις |
| 1983 | *The Big Chill* | *Η μεγάλη ανατριχίλα* | Κλόε |
| 1984 | *Impulse* | *Το άγγιγμα της βίας* | Τζένιφερ |
| 1985 | *Agnes of God* | *Η Αγνή του Θεού* | αδελφή Αγνή Ντέβερο |
| 1986 | *Off Beat* |  | Ρέιτσελ Γουέρχαμ |
| 1988 | *Masquerade* | *Ερωτική πλεκτάνη* | Ολίβια Λόρενς |
| 1988 | *The Girl in a Swing* | *Το κορίτσι στην κούνια* | Κάριν Φόστερ |
| 1989 | *Valmont* |  | Μαντάμ ντε Τουρβέλ |
| 1990 | *The Two Jakes* | *Οι δύο Τζέικ* | Κάθριν Μπέρμαν (Κίτι) |
| 1992 | *Leaving Normal* | *Οι αχώριστες* | Μαριάν Τζόνσον |
| 1993 | *Body Snatchers* | *Μακάβριοι εισβολείς* | Κάρολ Μαλόουν |
| 1994 | *Sleep with Me* |  | Σάρα |
| 2016 | *Antibirth* |  | Λόρνα |
| 2017 | *War Machine* | *Πολεμική μηχανή* | Jeanie McMahon |
|

Παραπομπές
----------

1. ↑  (Γερμανικά, Αγγλικά) *FemBio database*. 27102.
2. ↑  *GeneaStar*. chanmargare.
3. ↑  Ανακτήθηκε στις 4  Μαρτίου 2021.
4. ↑  «Official Meg Tilly Web Site | Biography». Αρχειοθετήθηκε από το πρωτότυπο στις 16 Αυγούστου 2021. Ανακτήθηκε στις 23 Ιουλίου 2022.
5. ↑  Telling, Gillian (June 6, 2017). «Meg Tilly Says She Hated Being Hit On in Hollywood—and Her Quiet Life Living on an Island Now Couldn't Be More Different». *People*. .
6. 1 2 3 4 5 6 7  «Meg Tilly Biography». *Turner Classic Movies*. Ανακτήθηκε στις 1 Φεβρουαρίου 2012.
7. ↑  «Meg Tilly is Asian Irish». *Asiance*. Μαρτίου 2011. Αρχειοθετήθηκε από το πρωτότυπο στις 29 Δεκεμβρίου 2011. Ανακτήθηκε στις 31 Ιανουαρίου 2012. [Meg] is the daughter of Patricia Tilly, an Irish and Finnish schoolteacher and Harry Chan, a Chinese American used car salesman... 'My mother was Irish/Finnish...'   
  
• «Bio, Pictures and Videos of Poker Pro: Jennifer Tilly». *Bankroll Boost*. Αρχειοθετήθηκε από το πρωτότυπο στις 28 Δεκεμβρίου 2010. Ανακτήθηκε στις 31 Ιανουαρίου 2012. [Jennifer's] father was a Chinese-American stockbroker and her mother an Irish-Canadian.   
  
• Rose, Tiffany (November 19, 2004). «Jennifer Tilly: Little voice, big talent». *The Independent* (London). Αρχειοθετήθηκε από το πρωτότυπο στις May 12, 2022.. Ανακτήθηκε στις January 31, 2012. *«[Jennifer] Tilly, who owes her exotic looks to her Chinese/Native American blood...»*
8. 1 2  Chiu, Alexis (11 Σεπτεμβρίου 2006). «Scars of Her Youth». *People*.
9. ↑  Tilly, Meg (16 Οκτωβρίου 2017). «#MeToo I am grateful that I've gotten to the point where their wrongs no longer define me. That is their burden to carry. Not mine. #Karma». *@meggamonstah* (στα Αγγλικά). Ανακτήθηκε στις 21 Ιανουαρίου 2020.
10. ↑  Maslin, Janet (13 Σεπτεμβρίου 1985). «Agnes of God (1985)». *The New York Times*. Ανακτήθηκε στις 3 Φεβρουαρίου 2014.
11. ↑  Hampson, Sarah (March 28, 2013). «Meg Tilly as she is, not as you'd imagine». *The Globe and Mail*.. Ανακτήθηκε στις May 27, 2017.
12. ↑  «Edward Albee's Who's Afraid of Virginia Woolf?». Blue Bridge Repertory Theatre. Αρχειοθετήθηκε από το πρωτότυπο στις 18 Σεπτεμβρίου 2011. Ανακτήθηκε στις 2 Φεβρουαρίου 2012.
13. ↑  Colford, Paul D. (June 17, 1994). «Actress Tilly Lets Voice Be Heard—as a Novelist». *Los Angeles Times*.. Ανακτήθηκε στις February 3, 2014.
14. ↑  Tilly, Meg (1994). *Singing Songs*. Boston: Dutton Adult. ISBN 978-0-525-93778-4.
15. 1 2  Tilly, Meg (2006). *Gemma*. Minneapolis: Syren Book Company. ISBN 978-0-929636-61-0.
16. 1 2  Tilly, Meg (2007). *Porcupine*. Toronto: Tundra Books. ISBN 978-0-88776-810-1.
17. 1 2  Tilly, Meg (2008). *First Time*. Victoria, BC: Orca Book Publishers. ISBN 978-1-55143-944-0.
18. ↑  Tilly, Meg (2013). *A Taste of Heaven*. London: Puffin Books. ISBN 978-0-14-318249-8.
19. ↑  Foster, Jennifer D. (Απριλίου 2013). «A Taste of Heaven by Meg Tilly». *Quill & Quire*. Ανακτήθηκε στις 3 Φεβρουαρίου 2014.
20. ↑  «Behind the Scenes by Meg Tilly». *Penguin Random House Canada* (στα Αγγλικά). Ανακτήθηκε στις 26 Σεπτεμβρίου 2019.
21. ↑  Tilly, Meg (2014). *Behind the Scenes*. Canada: Puffin. ISBN 978-0-14-318251-1.
22. ↑  «BFI Screenonline: Firth, Colin (1960-) Biography». *www.screenonline.org.uk*. Ανακτήθηκε στις 16 Ιουνίου 2021.
23. ↑  Barnes, Brooks (2011-09-14). «John Calley, Hollywood Chief, Dies at 81» (στα αγγλικά). *The New York Times*. ISSN 0362-4331.. Ανακτήθηκε στις 2021-06-16.
24. ↑  Hampson, Sarah (March 28, 2013). «Meg Tilly as she is, not as you'd imagine». *The Globe and Mail*.. Ανακτήθηκε στις February 4, 2014.

Εξωτερικοί σύνδεσμοι
--------------------

* Επίσημος ιστότοπος
* Μεγκ Τίλι στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 210606
* LCCN: no92022987
* ISNI: 0000 0000 7249 3810
* GND: 1088767133
* SUDOC: 061078301
* BNF: cb14031244r (data)
* BIBSYS: 98039900
* NLA: 35154777
* NDL: 00543852
* NKC: xx0156009
* BNE: XX1486512

 |

 |